**Tolba** (ven. Толба) on Luoteis-Venäjällä Pihkovan alueella virtaava joki, joka laskee Peipsijärveen.

Nimen alkuperä
--------------

Keskiaikaisissa kirjoituksissa kutsutaan jokea nimillä *Tolba* tai *Tolva*. Mikäli kirjoittaja on tiedon kuullut oikein, viittaa se joidenkin mukaan nimen suomalais-ugrilaiseen alkuperään, joilla hydronyymit päättyivät usein va-päätteeseen. Seudulla on historioitsien mukaan asunut tsuudeiksi kutsuttua väestöä ja joen nimi on säilynyt vaikka seutu on myöhemmin slaavilaistunut.

Joen kulku
----------

Tolban lähdejärvi Ratets sijaitsee Lugan ylängön järvialueella ja sen vedenpinta on 135 m mpy. Ylängön kumpuilevassa maastossa vuorottelevat metsäiset saarekkeet laajojen suoalueiden kanssa. Ratets on metsäjärvi, sillä vanhat asutukset, kuten esimerkiksi läheiset kylät Hohlovo (ven. Хохлово) ja Ploštšany (ven. Площаны), ovat autioituneet. Järven lasku-uoma on alussa vain 1–2 metriä leveä puro, jonka syväys vaihtelee 0,2–0,5 metriä. Tulva-aikana leveys voi kasvaa 8–10 metriin ja syvyydeksi tulee silloin lähes 2 metriä. Tolba laskee järven pohjoisrannasta ensin kohti pohjoista, jonne se virtaa vain kilometrin verran. Sitten uoma kääntyy länteen, jonne se virtaa viisi kilometriä. Uoman alkuosuudella se putoaa noin 30 metriä ja vielä tällöinkin se juoksee edelleen ylängön länsirinteitä alas. Kitinon (ven. Китино) niin ikään autioituneen kylän kohdalla joen suunta kääntyy lounaaseen, jonne se virtaa 8 kilmometriä. Tänne päästyään on jokeen yhtynyt ylängöltä pieniä sivuojia sekä isompi Šumilkan (ven. Шумилка) sivujoki. Ne virtaavat terävissä ja virtaveden uurtamissa V-laaksoissa. Seudun korkeuskäyrät ovat täällä noin 70 metriä mpy. Ennen Šumilkan yhtymäkohtaa alittaa Tolba maantieltä 58K-096 harrautuvan kylätien, jonka varressa ovat laajojen peltoaukeiden keskellä sijaitsevat kylät Gverzdon (ven. Гверздонь) ja Melnitsy (ven. Мельницы). Melnitsyn yhtymäkohta sijaitsee 58 metriä mpy. joten Tolballa on pudotusta jäljellä enää 28 metriä. Sivujokien jälkeen joki mutkittelee metsäisellä järvialueella, jossa Tolbaan yhtyy pohjoisesta tulevat sivujoet Melenka (ven. Меленка) ja Babenka (ven. Бабенка). Noin 14 kilometriä ennen Pihkovanjärven rannassa sijaitsevaa joensuuta yhtyy siihen idästä virtaava Drozdiha (ven. Дроздиха). Tolba alittaa alajuoksullaan maantien 58K-096 Jelizarovon (ven. Елизарово) kirkonkylässä ennen kun se joutuu laajalle rannikon suoalueelle. Täällä joen leveys on kasvanut 15 metriin ja sen syväys on noin 2 metriä. Joen estuaari on 600 metriä pitkä lahti, jossa on saari ja joka sijaitsee 800 metriä pohjoisempana kuin Startsevan joensuu. Joki on ajettavissa moottoriveneellä muutama kilometri ja pienillä laivoilla voi liikkua vain aivan alajuoksulla.

Valuma-alue, sivu-uomat ja järvet
---------------------------------

### Yleistä

Tolba sijaitsee Narvanjoen vesistöalueessa Peipsijärven alueella. Joki laskee Peipsijärven eteläosaan eli Pihkovanjärveen, mistä järven pohjoispäästä alkava Narvanjoki jatkaa vesireittiä pohjoiseen päin ja laskee lopuksi Suomenlahteen. Tolban valuma-alue sijaitsee Pihkovan alueella Pihkovan piirissä.

Valuma-alueen pinta-ala on 190 neliökilometriä. Sen pohjoispuolella sijaitsee Tšornajan valuma-alue. Valuma-alueiden välissä on kuitenkin lyhyitä ja valuma-alueeltaan pieniä puroja kuten esimerkiksi Lipenka. Valuma-alueen itäpuolella sijaitsee Pihkovanjoen valuma-alue, joka on eräs Velikajan sivujoista. Eteläpuolella sijaitsee yllä mainitun Startsevan valuma-alue.

### Sivu-uomat

Tolban suurimpia sivu-uomia on esitelty alla taulukossa, joista osa on toistaiseksi nimettömiä. Taulukon lähteet on mainittu taulukon alla.

| yhtyy Tolbaan (km suusta) | nimi | nimi(ven. ) | pituus(km) | valuma-alue(km²) | lähde |
| --- | --- | --- | --- | --- | --- |
|   14 | Drozdiha | Дроздиха | 10 |  | 1 |
| ~18 | Melenka | Меленка |  |  | 2 |
| ~20 | Babenka | Бабенка |  |  | 2 |
|  | (oja Utetsiin) |  |  |  | 2 |
| ~25 | Šumilka | Шумилка |  |  | 2 |
|  | nimetön |  |  |  | 2 |
|  | nimetön |  |  |  | 2 |
|

Lähteet: 1 = , 2 = 

### Järvet

Tolban valuma-alueella on joitakin järviä, joista vain yllä mainittu Ratets sijaitsee lähdejärvenä Tolban pääuomassa. Alajuoksulla sijaitseva Jelizarovskoje laskee ojaa myöten 150 metrin päässä virtaavaa Tolbaan. Joen keskijuoksun järvialueella näkyy ilmakuvissa 11 järveä. Niistä yhdeksän kuuluu sivujoen Drozdihan valuma-alueella. Niistä suurimmat ovat Utetskoje, Zabrodskoje, Malisevškoje (ven. Малишевское), Bolšoje Janino (ven. Большое Янино) ja Okunetsin (ven. Окунец) järvet. Melenkan yhtymäkohdan lähellä sijaitsee Lutovskoje (ven. Лутовское).

Hallintoalue
------------

Valtiollisen vesistörekisterin mukaan joki ja sen valuma-alue kuuluu Itämeren valuma-alueen piiriin (ven. Балтийский бассейновый округ). Venäjän puoleisten vesistöjen hallintorakenteesta ei ole tässä tietoa, mutta alue sisältyy kuitenkin Pihkovan alueeseen. Joen vesistörekisterin numero on 01030000312102000027572 .

Huomautuksia
------------

1. 1 2 3 4 5 6 7  Teksti on osittain käännös venäjänkielisestä artikkelista ru:Толба (река), jonka tiedot on vielä tarkistamatta muista lähteistä.
2. 1 2 3 4  Tiedot on saatu tarkastelemalla Internetin karttalaveluita Google, Bing ja Yandex.

Lähteet
-------

1. 1 2 3 4 5  Tolba (*textual.ru*) *Venäjän valtion vesistötietokanta*. Viitattu 4.6.2020. (venäjäksi)
2. 1 2 3  Pihkovan alueen kartta: sivu 09, sivu 10, sivu 14, sivu 15, viitattu 4.6.2020
3. 1 2 3 4 5  Neuvostoajan kartta: Лист O-35-Б, Луга (Luga), 1:200 000

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: ru:Толба (река)